alibayram/wikipedia-40-langs huggingface dataset:
لايدين

لايدين (بالهولاندى:Leiden) هى مدينه فى نيديرلاند.

سكان 
لايدين عايش فيها 118,000 واحد.

جغرافيا 
لايدين مبنيه على ضفاف نهر الراين القديم فى هولاندا الجنوبيه على بعد 16 كم من دينهاخ و على بعد 8 كم من بحر الشمال.

تاريخ 
اول مره بتتذكر فيها المدينه كان سنة 922 و كبرت شويه شويه فى القرن الاتناشر و اتبنت فيها قلعه و اشتهرت بصناعة الانسجه و مركز للطباعه. ايام الثوره الهولانديه ضد الاحتلال الاسبانى، اتعرضت مدينة لايدين لحصار اسبانى شديد استمر من مايو لحد اكتوبر 1574.

جامعة لايدين 
وليام الصامت امر ببناية جامعة لايدين سنة 1575 تكريما لشجاعة سكان مدينة لايدين فى وش الحصار الاسبانى.

لينكات برانيه

مصادر 

مدن هولاندا
مدن نيديرلاند
هامبورج

هامبورج ( Hamburg) هى تانى اكبر مدينه فى المانيا بعد بيرلين و سابع اكبر مدينه فى الاتحاد الاوروپى.

سكان 
هامبورج ساكن فيها حوالى 1.8 مليون واحد،

اقتصاد 
المينا بتاع هامبورج بيعتبر تانى اكبر مينا فى اوروپا (بعد المينا بتاع روتردام، هولاندا) و تاسع اكبر مينا فى العالم كله. هامبورح بتعتبر واحده من الستاشر ولايه اللى بيكونو سوا الاتحاد الفيدرالى الالمانى.

جغرافيا 
هامبورج مبنيه على ضفاف نهر البه Elbe و بينها و بين بحر الشمال 180 كم.

لينكات برانيه 
 SHORT FILM "HAMBURG LIFE"

 
 
 
 
 Panoramas and Virtual Tours of Hamburg
 Hamburg-Wedel-Elbe-Web-Cams
 Hamburg-Cruise-Center + Elbphilharmonie Hamburg- Elbe-Harbour-Web-Cams
 Hamburg Portal – City Guide
 Hamburg Panorama-View
  – Passenger Lists are Organized by Date, Steamship Line, Steamship Class of Passengers and the route of the voyage.

مصادر 

 
مدن المانيا
موانى اوروبا
ولايات المانيا
اوبلاست

اوبلاست (بالتشيكى: oblast ، بالسلوفاكى: oblasť ، بالروسى و الاوكرانى: о́бласть ، بالبيلاروسى: во́бласьць ، بالبولجارى: о́бласт) هى كلمه روسيه سلافيه معناها محافظه او مقاطعه او تقسيم ادارى. الاوبلاست بيستعملوها فى اوروبا الشرقيه و فى الاتحاد الروسى للدلاله على التقسيمات الاداريه جوه البلد الواحده فى روسيا و بولجاريا و اوكرانيا و الاتحاد السوفييتى السابق، الجمهوريات اللى استقلت عن الاتحاد السوفييتى بتستعمل كلمات تانيه مشتقه من كلمة اوبلاست زى فوبلاست فى بيلاروس و اوبليس فى كازاخستان .

كلمات روسيه
سياسة روسيا
1058



مواليد 
 الغزالى عالم فارسى

وفيات

اهم احداث السنه

مصادر
1111



وفيات 
 3 مارس - بوهيموند الاول

اهم احداث السنه

مصادر
نجع حمادى

نجع حمادى هى مدينة فى صعيد مصر، اتعرفت أيام زمان باسم خينوبوسكيون (باليونانى:Χηνοβόσκιον) يعنى مزرعة الوز.المدينة موجودة على الضفة الغربية لـ نهر النيل فى محافظة قنا على بعد حوالى120 كم شمال الأقصر.
عدد سكان نجع حمادى حوالى 30.000 واحد أغلبهم شغالين فى الفلاحة وفيها صناعات مهمة زى صناعة السكر و الالامونيوم.

شوف كمان 
 شخصيات مصريه مشهوره

مصادر

لينكات برانيه 
 

محافظة قنا
مدن مصريه
1517

1517 كانت سنه بسيطه.

اهم احداث السنه 
غزو الأتراك العثمانيين لمصر و احتلالهم ليها.

وفيات 
 الأشرف طومان باى اخر سلاطين الدوله المملوكيه فى مصر.

لينكات برانيه

مصادر
يوم الدستور

يوم الدستور هو مناسبه وطنيه للاحتفال بادستور الدوله و فى العاده يوم الدستور هو يوم ذكرى التصديق على الدستور.

 ارمينيا، 8 يوليه (1995)
 اوستراليا، 9 يوليه (1900). مش اجازه رسميه.
 أذربيجان، 12 نوفمبر (1995)
 بلجيكا، 15 نوفمبر.
 بيلاروس، 15 مارس (1994).
 الدنمارك، 5 يونيه (1849، 1953).
 جمهورية الدومنيكان ، 6 نوفمبر (1844).
 جزر فارو، 5 يونيه
 ولايات ميكرونيسيا المتحدة، 10 مايو (1979).
 المانيا، 23 مايو (1949). مش اجازه رسميه.
 جبرلتار، 29 يناير (2006).
 الهند، 26 نوفمبر (1949).
 إندونيسيا، 18 اغسطس (1945). مش اجازه رسميه.
 جمهورية ايرلندا، 29 ديسمبر (1937). مش اجازه رسميه.
 اليابان، 3 مايو (1947).
 ليتوانيا، 25 اكتوبر (1992).
 المكسيك، 5 فبراير (1917).
 هولندا، 15 ديسمبر.
 النرويج، 17 مايو (1814).
 نييوى، 19 اكتوبر (1974).
 باكستان، 13 اغسطس (1973).
 بورتو ريكو، 25 يوليه (1952).
 بولندا، 3 مايو (1791).
 جمهورية الصين فى تايوان، 25 ديسمبر (1946).
 رومانيا، 8 ديسمبر (1991).
 روسيا، 12 ديسمبر (1993). تم إلغاء الاجازه سنة 2005.
 صيربيا، 27 ابريل (1835).
 سلوفاكيا، 1 سبتمبر (1992).
 كوريا الجنوبية، 17 يوليه (1948).
 اسبانيا، 6 ديسمبر (1978).
 السويد، 6 يونيه (1809، 1974).
 طاجكستان، 6 نوفمبر (1994).
 تايلاند، 10 ديسمبر (1932).
 اوكرانيا، 28 يونيه (1996).
 امريكا، 17 سبتمبر (1787).
 اوروجواى، 18 يوليه (1830).
 اوزبكستان، 8 ديسمبر (1992).

أعياد وطنيه
القوات الجويه السوريه

القوات الجوية العربية السورية هى فرع قوى الطيران فى الجيش السورى بتستمد دعمها الاساسى من الاتحاد السوفيتى سابقا و روسيا حالياً.

التاريخ 
فى نهاية الحرب العالميه التانيه انسحبت انجلترا و فرنسا من منطقة الشرق الأوسط ، اللى شمل الانسحاب من سوريا. فى سنة 1948 اتأسست القوات الجويه السوريه بعد تخريج اول دفعه من الطيارين من مدرسة الطيران البريطانيه. شارك الطيران السورى فى حرب 73 و معارك تانيه.

قوة الطيران السورى التقريبيه 

ميج 21

ميج 23

ميج 25

ميج 29

ميج 31

سوريا
1705



مواليد 

 البابا كليمنت الاربعتاشر

وفيات

اهم احداث السنه

مصادر
جيامباتيستا فيكو

جيامباتيستا فيكو Giambattista Vico ( نابولى ، ايطاليا ، 23 يوليه 1668 - نابولى ، 23 يناير 1744 ) ، مفكر و مؤرخ طليانى من نابولى كان ليه فضل على تطوير علم التاريخ فى اوروبا.

مع ان تفكيره كان مش منظم بطريقه خلت البعض يتهموه بالجهل لكن كانت له نظره تاريخيه عميقه اكتر من مؤرخين اشهر منه. فيكو بص للتاريخ نظره عامه و اتعامل معاه على مستوى تلت حقب : " الالاهيه " و هى الحقبه اللى البشر كانو فيها بيعتبرو كل الحوادث من صنع الالهه ، و الحقبه " البطوليه " و هى الحقبه اللى التاريخ كان فيها سرد لاعمال العظماء و سيرهم و الحقبه " الانسانيه " و هى الحقبه اللى اتنبه فيها المؤرخين للتاريخ الحقيقى اللى بتعمله الجماهير و الشعوب.

على الرغم من إن تقسيمة فيكو التاريخيه بسيطه و فيها سذاجه لكن بيعتبر اول واحد فى الغرب بص للتاريخ العالمى بصه عامه فلسفيه ، و كان ليه اثر كبير على المؤرخين لغاية نهاية الحرب العالميه الاولى على الاقل ، و جايز كان ليه اثر مباشر على يوهان جوتفريد هيردر اللى بيعتبر مؤسس المدرسه الالمانيه فى علم التاريخ.

مصادر 

 حسين مؤنس ، التاريخ والمؤرخون، فلسفة التاريخ ، عالم الفكر ، المجلد 5 ، الكويت 1974
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Benet, W.R. : The Reader Encyclopedia , j. W. Arrowsmith, Bristol 1977
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

فلاسفة عصر التنوير
طليان
مؤرخين طلاينه
علم التاريخ
مواليد 1668
وفيات 1774
محمود حسن اسماعيل

محمود حسن اسماعيل (2 يوليه 1910 - 25 ابريل 1977) كان شاعر مصرى اتولد فى بلده اسمها النخيله فى اسيوط. تخرج من كليه دار العلوم سنه 1936.

مناصبه 
 محرر ومساعد للدكتور طه حسين بالمجمع اللغوى المصرى
 مستشار ثقافى بالاذاعه المصريه
 تقلد منصب مدير عام البرامج الثقافيه والدينيه ورئيس لجنه النصوص بالاذاعه المصريه.
 أنشأ محطه القرآن الكريم وجمع تسجيلات الشيخ محمد رفعت وحفظها.
 مستشار بلجنه المناهج بوزاره التربيه بالكويت.

اشهر اعماله 
 اغانى الكوخ 1935
 هكذا اغنى 1937
 الملك 1946
 أين المفر 1947
 نار وأصفاد 1959
 قاب قوسين 1964
 لا بد 1966
 التائهون 1967
 صلاه ورفض 1970
 هدير البرزخ 1972
 صوت من الله 1980
 نهر الحقيقه 1972
 موسيقى من السر 1978
 رياح المغيب، نشرته دار سعاد الصباح لأول مره عام 1993

اغانى 

 النهر الخالد ودعاء الشرق غناهم محمد عبد الوهاب
 بغداد يا قلعه الاسود غنتها ام كلثوم
 نداء الماضى غناها عبد الحليم حافظ
 انا النيل مقبرة للغزاه للمطربه نجاح سلام.

جوايز 
 وسام الجمهوريه من الطبقه الثانيه سنه 1963
 وسام الجمهوريه من الطبقه الثانيه سنه 1965
 جايزه الدوله التشجيعيه سنه 1964
 وسام تقدير من الرئيس التونسى الحبيب بورقيبة

مواليد 1910
وفيات 1977
ادبا مصريين
شعرا مصريين
كتاب مصريين
اشخاص من محافظه اسيوط
ناس من ابوتيج
مصريين اخدوا جايزه الدوله التشجيعيه
ريتشارد انطون

ريتشارد انطون Richard T. Antoun ، ( اتولد: 31 مارس 1932 -اتوفى : 3 ديسمبر 2009 ) ، انثروبولوجى امريكى استاذ فى جامعة بينجهامتون Binghamton University فى ولاية نيو يورك متخصص فى دراسات الشرق الاوسط و علم مقارنة الاديان. كان مهتم بدراسات علم اجتماع الصراعات القبليه فى منطقة الشرق الاوسط. كان معروف بطيبته و حبه للسلام و عدائه للعنصريه و كان بيتعامل مع طلبه و اساتذه من كل الجنسيات و الثقافات من غير تمييز و كان بيهتم بنشر افكاره اللى بتنادى ان البشر هما البشر متساويين و كان عضو فى جماعة " حركة السلام " Peace Action اللى بتدعو للسلام فى الشرق الاوسط. كان تقاعد لكن كان بيدى محاضرات من وقت للتانى فى جامعة بينجهامتون لحد ما اتقتل بالضرب بسكينه فى مكتبه يوم 3 ديسمبر 2009. البوليس الامريكى اعتقل طالب دراسات عليا سعودى اسمه عبد السلام الزهرانى و وجه ليه تهمة قتل البروفيسور ريتشارد انطون. الناس فى امريكا مستغربين ان الجرايم وصلت لحد قتل استاذ جامعى فى مكتبه فى الجامعه و كمان عن طريق طالب دراسات عليا و انتشرت تعليقات معاديه ضد العرب.

لينكات علاقه بالموضوع 
 إتهام طالب دراسات عليا سعودي بقتل استاذ فى جامعة امريكية طعناً
 البروفيسور الزاير ريتشارد ت. أنطون يطعن، البوليس : اتقتل فى جامعة بينجهامتون عن طريق طالب دراسات عليا  

امريكان
انثروبولوجيين امريكان
عنف
عرب
مواليد 1932
وفيات 2009
دارسين فى جامعة هارفارد
متعلمين فى جامعة القاهره
جاز دى فرانس

جاز دى فرانس (بالفرنساوى:Gaz de France) هى شركه طاقه فرنساويه متخصصه فى انتاج و توزيع و بيع الغاز الطبيعى .اتأسست الشركه سنة 1946 و مقرها الرئيسى فى باريس عاصمة فرنسا و شغال فيها اكتر من 53,100 موظف.

شركة جاز دى فرانس عندها اكبر شبكه لتوزيع الغاز فى اوروبا كلها و بيوصل طول الانابيب بتاعتها 186,000 كم (يونيه 2008).

فى 22 يوليه 2008 اندمجت شركة جاز دى فرانس مع شركة سويز و كونو سوا شركة جاز دى فرانس-سويز (GDF Suez S.A).

لينكات خارجيه 
 سايت الشركه الرسمى 

شركات فرنساويه
باسكواليه انفوسى

باسكواليه انفوسى (بالطليانى:Pasquale Anfossi) (اتولد:5 ابريل 1727 - مات : فبراير 1797) كان مؤلف اوبرا طليانى اشتغل فى لندن و فينيسيا و روما. ابتدا انفوسى يعزف على الفيولين من وهو عنده حداشر سنه يا دوب و الف اكتر من 80 اوبرا و فى اواخر ايامه ركز على الموسيقا الكنسيه.

موسيقيين طليان
مواليد 1727
وفيات 1797
1727



مواليد 

 توماس غينزبره رسام انجليزى

وفيات

اهم احداث السنه

مصادر
دنقله

دُنقُله او دُنقُلا (بتتنطق: دونجولا) هى مدينه فى شمال السودان مبنيه على الضفه الغربيه لنهر النيل و عاصمة الولايه الشماليه و بينها و بين الخرطوم 448 كم. بتعتبر المدينه مركز زراعى مهم و بتشتهر بالقطن و القمح و الشعير و القصب و الخضار.دنقله بتربطها طرق مسفلته بوادى حلفا و مروى و فيها مطار محلى.

مدينه دنقله القديمه (دنقله العجوز) كانت مبنيه على الضفه الشرقيه للنيل على بعد 160 كم جنوب شرق مدينه دنقله الجديده.دنقله القديمه كانت عاصمة مملكة مقره المسيحيه من نص القرن السادس و حاصرتها جيوش المسلمين الجايين من الشمال من مصر سنة 652 بقيادة عبد الله ابن سعد ابن ابى السرح ، و اللى وافق على رفع الحصار عن المدينه بشرط توقيع معاهده للسلام نظمت العلاقه بين دنقله و بين مصر لمده 6 قرون جم بعد كدا و بتعتبر واحده من اطول المعاهدات اللى تنتها متنفذه فى التاريخ.

مدن السودان
سوسيولوجيا

سوسيولوچيا (او سوسيولوچى;  sociology, او علم الاجتماع ( social science) هو العلم اللى بيدرس المجتمعات و القوانين اللى بتحكم تطورهم و تغيرهم.

تاريخ 
ترجع أصول علم الاجتماع الى عصور قديمة ففى "اليونان" حاول "ديمقريطس" و "أريسطو" و"أفلاطون" و"لوكريتيوس" تفسير أسباب التغيرات الاجتماعية، و القوى اللى تحرك حياة الناس، و أصل الدولة والقانون والسياسة. كما أننا نجد فى كتابات "توما الاكوينى" و"مكيافيللي" و"مونتيني" و"اسبينوزا" و"هيوم" و"لوك" و"جان جاك روسو" و"هيجل" عناصر مهمة فى دراسة المجتمع.

فلسفه 
فيه علما اجتماع بيعتبرو علم الاجتماع مرتبط جداً بالفلسفه اللى بتحدد اتجاهه و طرق بحثه و استنتاجاته لكن بيتجه علم الاجتماع دلوقتى للدراسات الميدانيه و التجريبيه و مابقاش مقتصر على التأملات الفلسفيه. فى معظم جامعات العالم علم الاجتماع بيدرس كماده علميه مستقله له كلياته الخاصه.

لينكات برانيه

مصادر 

 
علوم
علم البحار

علم البحار هو العلم اللى بيدرس البحار و المحيطات و بيجمع بين التطبيقات البحريه لعلوم الجغرافيا و الجيولوجيا و الفيزيا و الكيميا و البيولوجيا و بيسند على علم الفلك و ميتيورولوجيا. بيقتصر علم البحار ساعات على دراسة طبوغرافية و رواسب احواض المحيطات و سواحلها و ديناميكية ماية المحيطات. كمان بيتضمن البيولوجيا البحريه.

بيرجع علم البحار لبعثة " تشالنجر " ما بين سنة 1872 و 1876. و لعلم البحار اهميه كبيره فى الملاحه و المصايد و الدراسات المناخيه و مد كابلات الاتصالات.

لينكات برانيه

مصادر 

علوم
علم اللغويات

علم اللسانيات أو علم اللغويات أو علم اللغة هو العلم اللى بيهتم بالدراسة العلمية للغات الإنسانيه, و العالِم المهتم بدراسة اللسانيات اسمه لغوى, و علم اللغويات بيتضمن تحليل شكل اللغة عشان يعرف العلما طبيعتها و ماهيتها و ازاى بتشتغل, بالإضافة لتحليل المعانى فى اللغه و كمان السياق, كان العالم النحوى الهندى پانينى ( Pāṇini) من اقدم الناس اللى وثق و وصف اللغه لما كتب توثيق رسمى للغة السانسكريتيه فى كتابه (Ashtadhyayi) فى القرن السادس قبل الميلاد.

علم اللغويات متقسم لخمس فروع اواجزاء اساسيه: دراسة الأصوات (الفونولوجيا) و دراسة اجزاء الكلمة (الصرف) و دراسة ترتيب الكلمات و طريقة تكوين الجمل (النحو) و دراسة معانى الكلمات (علم المعانى) و دراسة المعانى اللى بتتفهم من إيحاء الكلام غير المعنى الحرفى لبه (علم التأويل).

لينكات برانيه

مصادر 

انثروبولوجيا
علوم
لغويات
يحيى حقى

يحيى محمد ابراهيم حقى ( القاهره ، 7 يناير 1905 - القاهره ، 8 ديسمبر 1992 ) اديب و روائى مصرى كبير ساهم فى تطوير فن الروايه المصريه. من اشهر روايته " قنديل ام هاشم ".

ولد يحيى حقى و نشأ فى حارة المبيضه فى حى السيده زينب فى القاهره و هو حى شعبى استلهم منه روايته المهمه " قنديل ام هاشم ". كان من اصل تركى و خالته حفيظه كانت خازندارة سرايات الخديوى اسماعيل و لما جده ابراهيم حقى جه مصر من الموره فى بدايات القرن التسعتاشر اتوسطت له عشان يشتغل فى الحكومه فإشتغل فى دمياط و بعدين اتعين فى مكتب تابع لمديرية البحيره و خلف تلت اولاد كان منهم محمد ابو يحيى حقى اللى دخل الازهر و بعدين دخل مدرسه فرنساوى و اتعين بعدها موظف فى وزارة الاوقاف و اتجوز بنت السيد حسين اللى كان وكيل مكتب البوسته و خلف تسع ولاد و بنات كان منهم يحيى حقى اللى كان ترتيبه التالت بين اخواته.

نشئته و حياته 
دخل يحيى حقى كتاب السيده و بعده دخل مدرسة ام عباس باشا و اخد الابتدائيه سنة 1917 و دخل المدرسه الخديويه و خلصها سنة 1927 و دخل كلية الحقوق و أخد الليسانس سنة 1927 و اشتغل محامى فى دمنهور و اسكندريه ، و فى سنة 1927 اتعين معاون للإداره فى منفلوط فى اسيوط فى الصعيد و فى سنة 1929 اتعين امين للمحفوظات فى قنصلية مصر فى جده و بعدين فى استانبول ما بين سنة 1930 و سنة 1934 ، و بعدها اتنقل روما و قعد هناك لغاية سنة 1939 و اتنقل مصر و اتعين مدير لمكتب الوزير فى ديوان وزارة الخارجيه المصريه و اتجوز جوازته الاولى من بنت عبد اللطيف سعودى المحامى اللى كان عضو فى البرلمان المصرى عن دايرة الفيوم و بعد ما خلفت اتوفت.

فى سنة 1949 اتعين فى سفارة مصر فى باريس و هناك اتجوز ست فرنساويه ، و فى سنة 1952 اتعين مستشار لسفارة مصر فى انقره و بعدين بقى وزير مفوض لمصر فى ليبيا و بعدها اتنقل لوزارة التجاره ، و بعدهااتعين مدير لمصلحة الفنون و بعدين مستشار فنى لدار الكتب المصريه ، و ما بين 1962 و 1970 اترأس تحرير مجلة " المجلة " لغاية ما اتوفى فى 8 ديسمبر 1992.

أهم اعماله 
يحيى حقى كان له دور كبير فى تطوير فن الروايه فى مصر و كتب روايات عناوينها باللغه المصريه زى " خليها على الله " و " صح النوم " و " يا ليل يا عين " و " كناسة الدكان " و " تراب الميرى " ، و " عطر الحبايب " اللى بتمثل محطه مهمه فى فن البورتريه القلمى فى مصر. أهم روايته اللى اخدت شهره كبيره و اترجمت للغات كتيره و اتحولت لفيلم سينمائى كانت روايته " قنديل ام هاشم " اللى ناقش فيها ببساطه و سلاسه الصراع بين الحضاره و الرقى و الخرافه و التخلف و اتهاجم وقتها عن طريق اهل الخرافه و حبايب التخلف اللى اتهموه بإنه تركى.

كرمته الدوله المصريه بجايزتها التقديريه فى الاداب سنة 1969 ، و كرمته فرنسا سنة 1983 بوسام فارس من الطبقه الاولى.

مصادر 
 المصرى اليوم ، مؤسسة المصرى اليوم للصحافة و النشر ، عدد 2004 ، 8 ديسمبر 2009.

مواليد 1905
وفيات 1992
كتاب مصريين
ادبا مصريين
ادب مصرى حديث
مصريين اخدوا جايزة الدوله التقديريه
مصريين اتراك
قاهريين
ناس من حى السيده زينب
متعلمين فى جامعة القاهره
ماليخوليا

الماليخوليه او الفلسفة السوداوية او المزاج السوادوي، حالة عقلية موجودة فى كذا مرض من الامراض العقلية و انشطه حركيه. بتتميز بالانطواء و الشعور بالدونيه و احتقار الذات و القلق و الرغبه فى الانتحار. بتتعالج بالصدمات الكهربيه.

امراض نفسيه
فارس

فارس هو اسم قديم ل ايران استخدم لسنة 1935. فارس كانت موطن الامبراطوريه الفارسيه. المرجح ان الفرس القدام كانو قبيله رحاله اتسربو فى زمن مش معروف عبر جبال القوقاز للهضبه الايرانيه ، و فى القرن السابع قبل الميلاد استقرو فى اقليم فارس اللى وقتها كان خاضع للامبراطوريه الاشوريه ، و ارتبط الحكام الفرس بـ الميديين اللى كونو دوله قويه فى القرن السابع قبل الميلاد.

مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

تاريخ فارس
امبراطوريات
فرس
طرح

الطرح هوا عملية من العمليات الاساسية الاربعة فى الحساب (الجمع-الطرح-الضرب-القسمه) وهوا عكس عملية الجمع والعلامة بتاعته هيا علامة الناقص(-).

عملية الطرح بين عددين او كميتين : 4 - 2 =2 بتتقال كده اربعه ناقص اتنين تساوى 2 والناتج اسمه الفرق بين العددين.

اساسيات الطرح 
الطرح بيستخدم لتمثيل اربع عمليات قريبه من بعض وهما:
 من اى مجموعه عندنا شيل(اطرح)ى مثل من خمس تفاحات خد(اطرح) اتنين يتبقى تلاته.
 من اى وحدة قياس شيل(اطرح) كميه من نفس الوحدة كيلو يتبقى عشرة كيلو.y6
 المقارنه بين كما6ن نعرف الفرق بينهم مسلن الفرق c5بين 800$ و
هوا 800$ - 600$
200$. اسم الطرح النسبى.r
 معرفة المسافه بين مكانين مثل على السريع انتا بتشوف علامة 0كم وبعديها بشوية بت

الطرح فى الاعداد الصحيحة 
تصور خط الاعداد عليه الارقام 1,2,3 من مكان 3 مش هتاخد ولا خطوة عشان توصل 3 يعنى 0-3=3. لكن عشان توصل 1 لازم تاخد خطوتين 2-3=1.

لازم نلاحظ ان الطرح مش عملية تبادلية ولا تجميعية يعنى ما ينفعش نبدل او نجمع الحدود معا بعض.
Ankara Özel Ders 

رياضيات
جبر
الفريد نوبل

ألفريد برنارد نوبل Alfred Bernhard Nobel ( ستوكهولم ، السويد ، 21 اكتوبر 1833 - سان ريمو ، ايطاليا ، 10 ديسمبر 1896 ) كيماوى و مهندس سويدى ، اخترع القنابل و الجايزه المعروفه بـ جايزة نوبل اللى بتتمنح كل سنه للى خدمو الانسانيه من علما و كتاب و صانعى سلام.
ولد ألفريد نوبل فى مدينة ستوكهولم فى السويد سنة 1833. فى سنة 1843 رحل مع ابيه الى مدينة سانت بطرسبورج فى روسيا ود درس الكيمياء مع العالم الروسى البروفيسور نيكولاى نيكولايفيتش زينن ، و بعد ان كمل 18 سنه سافر الى امريكا لكى يدرس الكيمياء و بقى هناك اربع سنين و درس مع جون اريكسون. بعد ما فلست اسرته رجع السويد مع ابوه و كرس وقته لدراسة المتفجرات خاصة النيتروجليسرين. فى 3 سبتمبر 1864 حصل انفجار كبير فى مصنع العيلة فى هلينبورج فى ستوكهولم فاتقتل خمس اشخاص كان من ضمنهم يميل اصغر اخواته.

فى سنة 1884 ألفريد نوبل انتخب عضو فى لجنة الأكاديميه الملكيه السويديه للعلوم - و دى اللجنة اللى بقت بعد كده يتختار اتنين من الفايزين بجايزة نوبل - ، و أخد الدكتوراه الفخرية من جامعة اوبسالا سنة 1893.

ابحاثه 
عمل ألفريد نوبل ابحاث على مادة النيتروجليسرين و قدر أن يتوصّل لاختراع الديناميت سنة 1867 ، و بعد ما أخد براءه على اختراعه انشأ عشرات المصانع و المعامل فى عشرين بلد واغتنى و بقت عنده ثروه كبيره و بقى من اغنى الاغنيا فى العالم ، لكنه تعرض لحمله معاديه من الصحافه الاوروبيه اللى هاجمته ، و فيه جرانيل سمته " صانع الموت " لانه صنع شهرته و ثروته من المتفجرات اللى استخدمت فى الحروب ، و مات وحيد فى مدينة سان ريمو فى ايطاليا سنة 1896.

جايزة نوبل 
ألفرد نوبل ترك وراءه ثروة ضخمة و وصية باستخدام أكترها فى مشروعات مكسبه يتدفع كل سنه من ارباحها جوايز لخمس اشخاص فادو البشريه فى مجالات حددها بنفسه و هى : الكيميا، والفيزيا، والطب ، والأدب ، والسلام العالمى.

ابتدت جوايز نوبل تتمنح من سنة 1901 فى يوم ذكرى وفاته فى 10 ديسمبر. مشاهير كتار فازو بالجايز من نواحى كتيره من العالم هو فيه فازو بيها لكن رفضوها زى الفيلسوف جان بول سارتر.

 كسب اربع مصريين بجايزة نوبل : أنور السادات كسب بنوبل للسلام سنة 1978 ، و نجيب محفوظ بنوبل للادب سنة 1988 ، و احمد زويل بنوبل للكيميا سنة 1999 و محمد البرادعى بنوبل للسلام سنة 2005. و بكده فى كل تاريخ المنطقه العربيه ما حدش احد جايزة نوبل فى العلم و الادب غير المصريين.''

مصادر البحث 
 المصرى اليوم ، مؤسسة المصرى اليوم للصحافة و النشر ، عدد 2006 ، 10 ديسمبر 2009.

جايزة نوبل
سويديين
علما سويديين
مواليد 1833
وفيات 1896
ستراتون السكندرى

ستراتون السكندرى Straton of Alexandria مصارع مصر الاسكندرانى بطل دورة الالعاب الاوليمبيه اللى اتعملت فى اليونان سنة 68 قبل الميلاد.

ستراتون السكندرى مثل مصر فى دورة الالعاب الاوليمبيه رقم 178 فى اليونان فى يوليه 68 قبل الميلاد و اتفوق على كل المصارعين و اتوج بطل فى نوعين من رياضة المصارعه ، المصارعه و البانكراتيوم ( زى المصارعه الحره ) ، و دى كانت حاجه نادره.

المراجع 
 Claudius Aelianus, Various Histories, Tra. T. Stanley, Thomas Dring , London 1665
 Josef Karst, Eusebius' Chronicle, Schoene-Petermann edition

رياضيين مصريين
اسكندرانيه
البيرتينا

متحف البيرتينا (بالالمانى: Albertina) هو متحف موجود فى نص ڤيينا فى النمسا.اتسمى المتحف على اسم مؤسسه الدوق البيرت كاسيمير فون ساشسين-تيشين.معروض فى صالات المتحف اكتر من 65,000 رسمه و اكتر من مليون عمل فنى قديم (قبل 1830) لمجموعه من اعظم الرسامين القدام و الجداد زى البريخت دورير و ليوناردو دا فينشى و مايكلانجلو و ريمبرانت و بيتر بول روبينس و ادوارد مانيه و بول سيزان.

قدام المبنى بتاع المتحف محطوط نصب تذكارى للضحايا بتوع الحرب العالميه التانيه.

متاحف
فيينا
بياض نيلى

البياض النيلى هو نوع من أسماك الميه الحلوه اصله أحواض الأنهار فى الكونجو ، نهر النيل ، السنغال ، النيجر ، و بحيرة تشاد ، فولتا ، بحيرة توركانا وغيرها من أحواض الأنهار, و كمان فى الميه المالحه بحيرة مريوط فى مصر.

سمك
جبل كوراب

جبل كوراب (بالالبانى: Mali i Korabit ، بالمقدونى :Голем Кораб) هو جبل موجود ع الحدود بين البانيا و مقدونيا و بتعتبر قمته (2764 متر) اعلى قمه فى البلدين و بترسم خط الحدود بينهم .

جبال
جبال اوروبا
البانيا
مقدونيا
ضرب

الضرب (انجليزى و فرنساوى: multiplication) هوا عملية حسابية من العمليات الاساسية الاربعه(الجمع - الطرح - الضرب - القسمه). الضرب هوا عكس عملية القسمه وممكن تفسير عملية الضرب بانها عملية جمع العدد كذا مرا ورا بعض على نفس العدد على سبيل المثال 4 × 7 هيا 7 + 7 + 7 + 7

اسم حدين الضرب: المضروب والمضروب بيه او عوامل الضرب والنتيجة اسمها حاصل الضرب

الرمز الرياضى 
بنرمز لعملية الضرب باستخدام إشارة الضرب "×" بنحطها بين الحدود المضروبة، وبيتم التعبير عن نتيجة عملية الضرب بإشارة التساوى مسلن:

خصايص الضرب 
 عملية الضرب هى عملية تبديلية. ان حاصل ضرب عددين أ ، ب: هيكون أ × ب = ب × أ = اب.
 حاصل ضرب عددين واحد موجب والتانى سالب بيساوى عدد سالب وممكن نعمم ده لأى عددين أ و ب زى كده أ×-ب=-أ×ب=-
 حاصل ضرب عدد سالب فى عدد تانى سالب بيساوى عدد موجب.
 العدد واحد هو عنصر حيادي لعملية الضرب، يعنى اذا اضرب فى عدد تانى فإنه مش هيغير من قيمته.
 العدد صفر 0 لما بيضرب فى اى عدد النتيجة بتكون صفر دا اسمه خاصية الصفر فى الضرب.

جدول الضرب 

 Ankara Özel Ders 

رياضيات
جبر
عود

العود الة مزيكا وتريه منتشره فى الشرق من اصل مصرى فرعونى، اترسمت انواعه على المعابد المصريه. اتعلمته الشعوب التانيه من المصريين.

العود الاصلى زى ما بيظهر على المعابد المصريه كان اصغر من العود الحديث. ظهرالعود بإسم " بربط " فى ايران فى القرون الوسطى و اتنقل من الفرس للعرب و كان برضه صغير لإن اتقال ان العازفين اياميها كانو بيحطوه فى كمام جلاليبهم. بيعتقد ان الشكل الحالى للعود ظهر اول ماظهر فى الأندلس.

الموسيقار الفارسى اسحق الموصلى استخدمه لتجنيس الألحان فى زمن الدوله العباسيه.

العود الحديث على شكل نص بيضاوى و بيطلع العازف منه النغم بالعفق على اوتاره بصوابع الايد الشمال. فى الاصل كان عدد اوتاره اربعه لكن دلوقتى بقو خمس اوتار مزدوجه او سته او سبعه: من الوتر الغليظ للوتر الحاد "صول لا رى صول دو"، و ساعات بتتبدل الصول الغليظه بدرجة فا او مي.

فى مصر الحديثه ظهر ألاتية عود على مستوى عالى كان منهم العازف " محمد القصبجى " اللى كان بيعزف فى فرقة المغنيه ام كلثوم.

مصادر 
 جرجى زيدان، تاريخ الموسيقى العربية، الهلال، القاهرة 15 يونية 1901.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972.
 Encyclopædia Britannica, Micropædia,H.H. Berton Publisher,1973-1974

الات مزيكا
مزيكا
الات مزيكا من اصل مصرى
فريدرخ فيلهلم فروبل

فريدرخ فيلهلم فروبل ( 1782 - 1852 ) ، مربى المانى انشأ نظام روض الاطفال ، افتتح اول روضه للاطفال سنة 1837. كان بيأكد على اهمية توفير البيئه السعيده للاطفال وعلى الفعاليه الذاتيه للاطفال و التدريب الرياضى. أهم ملفاته " تربية الرجل " ( 1826 ).

المان
تربوين المان
حملة فريزر

حملة فريزر ، حمله عسكريه شنتها انجلترا على مصر من 20 مارس 1807 ل 25 سبتمبر 1807. احتلت القوات الانجليزيه الغازيه اسكندريه بقيادة ماكنزى فريزر. الحمله كان ليها كذا هدف من ضمنهم الضغط على السلطان العثمانلى فى الاستانه ( الباب العالى ) عشان يبعد عن صاحبته فرنسا ، و عشان تساعد المماليك المصرليه و تعمل حكومه مملوكيه على انقاض حكومة محمد على باشا. بس الحمله فشلت و انهزمت فى معركة رشيد و معركة الحماد.

تاريخ مصر الحديثه
حروب
تمثال الحريه (باريس)

تمثال الحريه فى باريس هو نسخه من تمثال الحريه بتاع نيو يورك اللى اهداه الامريكان لفرنسا.

لينكات برانيه

مصادر 

باريس
تماثيل
اعمال فنيه
تمثال فى فرنسا
تمثال الحريه (بودابيست)

تمثال الحريه فى بودابيست عاصمة المجر (بالمجرى:Szabadság Szobor) هو تمثال اتعمل سنة 1947 عشان يخلد ذكرى السوڤييت اللى حررو المجر من الاحتلال النازى ايام الحرب العالميه التانيه .التمثال موجود على تل جيليرت و دا بيخليه من اكتر المعالم المهمه و واحد من اجمل المناظر اللى فى بودابيست.
التمثال معمول من البرونز و طوله 14 متر و مرفوع على قاعده ارتفاعها 26 متر و هو عباره عن واحده ست ماسكه بايديها الاتنين سعفة نخل.

لما اتعمل النصب كان طرد الالمان من المجر بمساعدة السوڤييت بيعتبر عمل تحريرى و عشان كدا كان مكتوب على النصب التذكارى "نصبته الامه المجريه الممنونه للابطال الروس اللى حروروها".

على مر السنين اتحول الاحساس بالعرفان ناحية السوفييت لغضب بسبب دعمهم للديكتاتوريه اللى كانت فى المجر و كبتهم للحريات فى المجر و فى الاخر عمل المجريين ثوره ما نجحتش فى سنة 1956.بعد ما انهارت الشيوعيه و حصل التحول الديموقراطى سنة 1989 ، اتغير الكلام المكتوب و بقى "فى ذكرى كل اللى ضحو بحياتهم عشان استقلال و حرية و نجاح المجر".

تماثيل
بودابيست
اعمال فنيه
المجر
اركان الحرب

أركان الحرب (انجليزى: staff officer) لقب لفئه متخصصه من الظباط اللى بيعاونو قائد التشكيل العسكرى فى الشئون العسكريه الفنيه. فى مصر الظباط من النوعيه دى بيلتحقو بكلية أركان الحرب و بياخدو دراسات متخصصه. الدراسه فى كلية اركان الحرب مستواها عالى فى التخصص و بتدى ماجستير فى العلوم العسكريه.

فيه كمان فئه تانيه من ظباط بيتسمو اركان الحرب (انجليزى: adjutant) لكن وظيفتهم هى الاشراف على الشئون الاداريه و الاعمال اليوميه الروتينيه فى الوحدات العسكريه.

 
علوم عسكريه
فلاندر

فلاندر ، كونتيه قديمه فى الاراضى المنخفضه بتمتد بمحاذاة بحر الشمال و غرب نهر شلدت. دلوقتى متقسمه بين بلجيكا ( فلاندر الشرقيه و فلاندر الغربيه ) و فرنسا ( فلاندر الفرنساويه ).

اهل 
معظم اهل فلاندر البلجيكيه بيتكلمو فلمنكى اللى بيشبه الهولندى. موقعها مهم جداً حربى من ايام العصور الوسطى.

تاريخ 
فلاندر كانت كونتيه من سنة 862 و بعدين بقت اقطاعيه تابعه لفرنسا. فى القرن الاتناشر انقرضت ذرية الكونتات و خلفهم كونتات هينو ( مقاطعه فى بلجيكا ). ازدهرت المدن الفلمنكيه - و اهمها خينت - فى القرنين التلاتاشر و الاربعتاشر و نمت صناعة النسيج و بقت اهم صناعات اوروبا لكن ساد الاضطراب الاجتماعى و الاقتصادى بسبب التصنيع واسع النطاق ، و استمر الصراع بين الملوك الفرنساويين و كونتات فلاندر و انتصر الفرنساويه سنة 1383 ، و بعدين اتملك فلاندر فيليب الجسور دوق برجنديا. فى عصر الاسره البرجنديه ازدهرت التجاره و الفن الفلمكى بشكل كبير لكن اتدهورت الصناعه و قلت الحريات السياسيه. فى سنة 1482 ابتدا حكم ال هابسبرج ، و فى سنة 1797 انضمت لفرنسا و بعدين منحها مؤتمر ڤيينا لهولندا سنة 1815. فى سنة 1830 اتمنحت لبلجيكا و اتقسمت لمقاطعتين : فلاندر الشرقيه و فلاندر الغربيه. فى الحرب العالميه التانيه غزاها الالمان و انسحب الحلفا من دنكرك فى يونيه 1940.

لينكات برانيه

مصادر 

فرنسا
بلجيكا
فلاندر الشرقيه

فلاندر الشرقيه - هولندى : (مساعده), فرنساوى: Flandre orientale), الجزء الشرقى من فلاندر, مقاطعه فى شمال غرب بلجيكا مساحتها 2970 كم مربع و عاصمتها خينت. تربتها خصبه و فيها مصانع نسيج.

بلجيكا
فلاندر الغربيه

فلاندر الغربيه ، الجزء الغربى من فلاندر ، مقاطعه فى شمال غرب بلجيكا ، مساحتها 3235 كم مربع و عاصمتها بروخن ( بروج )، بتشتهر بالزراعه و تربية المواشى و منتجات الالبان وصناعة المنسوجات ، و فيها مصايد سمك على ساحل بحر الشمال. معظم سكانها بيتكلمو فلمنكى و هى لغه تشبه الهولندى.

بلجيكا
فلاندر الفرنساويه

فلاندر الفرنساويه او فلاندر الفرنسيه ، محافظه فى شمال فرنسا على بحر الشمال عند حدود بلجيكا ، عاصمتها التاريخيه ليل. فلاندر الفرنساويه غنيه بمناجم الفحم و فيها صناعات كتيره. كانت فى الاصل جزء من كونتية فلاندر لغاية ما ضمتها فرنسا. لغاية دلوقتى اللغه الفلمنكى منشره بين سكانها.

فرنسا
بوء

البوء او الحنك ( بالانجليزى : Mouth ، بالعربى : فم ) هو اول جزء فى القناه الهضميه و بيمتد من الشفايف للبلعوم و فيه اللسان. بيستخدم البؤ فى الأكل و الشرب و البوس و العض. بيحتوى البوء على اعضاء حس الذوق و تنبيها لطعم الاكل فإذا كان كويس بيتمضغ و بيتبلع و إذا كان طعمه وحش بيترفض. حاسة الذوق فى البؤ بتنشط اللعاب و العصير المعدى كمقدمه لهضم الاكل. عملية مضغ الاكل فى البؤ و خلطه باللعاب عمليه اساسيه لحسن الهضم. بالنسبه للانسان البؤ ليه كمان وظيفه اجتماعيه مهمه لإنه بيستخدم فى إظهار العواطف و المحبه بالبوس.

جهاز هضمي
جهاز هضمى
ويليام كرووكس

السير ويليام كرووكس (بالانجليزى:Sir William Crookes) (مواليد:17 يونيه 1832 - وفيات: 4 ابريل 1919) كان عالم كميا و طبيب انجليزى.حاضر فى الكليه الملكيه للكيميا و اشتغل فى ابحاثه على السبيكتروسكوبيا (علم الاطياف).
كان من اوائل الناس اللى صممو انابيب الفراغ (vaccum tubes) و اخترع انابيب كرووكس.اكتشف عنصر الثاليوم الكيمائى و اتعرف على اول عينه من عنصر الهيليوم سنة 1895.

مصادر 

مواليد 1832
وفيات 1919
كيمائيين انجليز
اطبا انجليز
طب
مواليد فى لندن
اعضاء اكاديميا ناتسونالى دى لينتشى
انكا

الانكا او الاينكا ( Inca )، شعب و امبراطوريه هنديه كانت موجوده فى امريكا الجنوبيه قبل ما يكتشف كريستوفر كولومبوس امريكا. مساحتها كانت 1.600.000 كم مربع و عدد سكانها كانو حوالى 6 مليون. مركزها كان فى كوكسكو فى بيرو. اتأسست امبراطورية الانكا حوالى سنة 1200 و وصلت ذروة توسعها و سيادتها فى عهد واينا كاباك ( 1493 - 1525 ). أستولى عليها الاسبان بقيادة فرانسيسكو بيزارو سنة 1533 و اتدمرت ثقافتها و حضارتها بطريقه مروعه و اجبرو على اعتناق المسيحيه او القتل و اتبادو بأعداد ضخمه فى مجازر بتعتبر مالهاش مثيل فى التاريخ.

الانكا كانو بيتصفوا بالعبقريه فى التنظيم و الاداره و كانت دولتهم مسئوله عن رخائهم و كانت بتملك كل حاجه ماعادا البيوت و المنقولات و كانت بتنقل السكان من حته للتانيه حسب الاحتياجات لتنفيذ المشاريع الاقتصاديه و الضرايب كانت ما بتتدفعش بالفلوس لكن بأعمال بيأديها الافراد.

الانكا كانو مهره جداً فى الهندسه و الزراعه و بنو طرق و كبارى و جففو اراضى و شيدو منشآت للرى و استخدمو المخصبات و كانو متقدمين فى الفنون و كان عندهم مصنوعات دقيقه و خزف و منسوجات.

امبراطوريات
شعوب قديمه
منطق

المنطق فرع من الفلسفه بيدرس صور الفكر و طرق الاستدلال السليم. ارسطو كان اول واحد يكتب عن المنطق بوصفه علم قايم بذاته ، و بتتسمى مجموعة بحوثه المنطقيه " اورغانون ". صورة الاستدلال عند ارسطو هى القياس. لما قامت النهضه الاوروبيه و معاها نهضة العلوم الطبيعيه الموضوع بقى لازمه منطق جديد يكمل المنطق الارسطى فظهر منطق الاستقراء. رائد منطق الاستقراء هو فرنسيس بيكون و كمله جون ستيوارت مل.

فى العصر الحديث بيشيع منطق براجماتى بيبنى صدق الحكم على النتايج العمليه ، و فيه منطق رياضى بداه ليبنتز و كمله برتراند راسل بيربط الرياضه بالمنطق و بيخليها امتداد ليه.

فلسفه
علوم اجتماعيه
مؤتمر ڤيينا

مؤتمر ڤيينا اتشكل فى ڤيينا فى النمسا من سبتمبر 1814 ليونيه 1815 كاتمام لمعاهدة باريس 1814 ، و لوضع تسويه نهائيه للمشكلات الاوروبيه بعد الحروب النابوليونيه. كان من اعضائه مترنخ ( النمسا ) و كاسلريه ( بريطانيا ) و تاليران ( فرنسا ). انشأ مملكة بلجيكا و هولندا و الاتحاد الالمانى التعاهدى ، و رجع الاسرات الحاكمه الشرعيه للحكم فى اسبانيا و ايطاليا ، و بيه استرجعت بريطانيا جزيرة مالطا و راس الرجا الصالح و مستعمرات تانيه. قدر المؤتمر انه يحافظ على التوازن الدولى لفتره طويله.

مؤتمرات
تاريخ اوروبا
اتفاقيات و معاهدات
ارخبيل

الارخبيل (بالفرنساوى: archipelago ) هو عباره عن سلسله او مجموعه من الجزر.

التاريخ 
الارخبيل هى كلمه يونانيه معناها البحر الرئيسى متكونه من مقطعين: (  &tbsp;ark hi- ”رئيسى“ او ”زعيم“) و ( πέλαγος &tbsp;Gospels ”بحر“). فى الازمنه القديمه كانت ارخبيل تشير لبحر ايجه و مع مرور الزمن اصبحت تشير للجزر التى فيه (و منها ارتبطت بالعدد الكبير من الجزر التى فى بحر ايجه). و فى الوقت الحاضر كلمة ارخبيل تستعمل فى وصف اى مجموعه من الجزر او البحر اللى موجود فيه عدد كبير من الجزر، زى بحر ايجه.

الاصل الجيولوجى 
الارخبيلات تتكون فى العاده نتيجة انفجارات بركانيه و ممكن ان تكون تكونت بسبب النحت او الترسيب او ارتفاع الارض.

امثله 
فى العصر الحديث اكبر خمس دول بتتكون من ارخبيلات هم: اليابان، الفيليبين، نيوزيلاندا، المملكه المتحده و اندونيسيا. اكبر ارخبيل فى العالم من ناحية المساحه هو الارخبيل اللى تتكون منه اندونيسيا و اكبر ارخبيل فى العالم من ناحية عدد الجزر اللى فيه هو بحر الارخبيل فى فينلاندا.

ملاحظات 

archipelago
archipelago
Sverdlovsk

جزر
ارخبيلات
1225



مواليد 
 توماس اكويناس فيلسوف و عالم لاهوت طليانى.

وفيات

اهم احداث السنه

مصادر
1274



مواليد 

 روبرت الاولانى ملك اسكتلندا

وفيات

اهم احداث السنه

مصادر
اندرياس بادير

اندرياس بادير (بالالمانى: Andreas Baader) (مواليد:6 مايو 1943 ، ميونيخ - وفيات:18 اكتوبر 1977 ، شتوتجارت) كان واحد من القاده الاوائل للمنظمه اليساريه الالمانيه المسلحه (جناح الجيش الاحمر) و اللى اتشهرت كمان باسم مجموعة بادير-ماينهوف.

حياته 
اندرياس اتولد فى ميونيخ و ما مكملش تعلميه الثانوى و اتجه للاجرام قبل ما ينخرط فى مجموعة الجيش الاحمر و كان واحد من اعضائها القليلين اللى ما كانش معاهم شهاده جامعيه.

الارهاب 
اندرياس بادير كان بيعتمد فى تمويله لجماعته اليساريه على سرقة البنوك و العربيات و قام باعمال ارهابيه كتيره زى خطف الطيارات و التفجيرات و الحرايق و خصوصا فى الشركات الراسماليه اللى كانت فى المانيا الغربيه و ضد المصالح الامريكيه و قواعدها العسكريه. شاركت جماعته فى خطف و اغتيال عدد كبير من السياسيين الالمان و قضى فتره من عمره فى معسكرات حركة فتح التدريبيه فى الاردن. بادير الهم بعملياته كتير من الشباب الثورى فى العالم و خصوصا فى فترة الستينات و السبعينات، الفيلسوف اليسارى الوجودى جان بول سارتر راح زاره مره فى السجن و بعد حوار كويل معاه طلع من عنده يقول انه مخبول (Quel con).

وفاته 
اتقبض على بادير سة 1972 و اتحكم عليه بالمؤبد ،البوليس الالمانى بيقول انهم لقوه منتحر فى زنزانته فى السجن و فى ناس بتشكك فى الروايه دى و بتقول انه اتقتل على ايد السلطات الالمانيه.

مراجع 

ارهابيين
مواليد 1943
وفيات 1977
مجرمين المان
منتحرين
ناى

الناى الة مزيكا من الات النفخ الخشبيه و اصله مصرى فرعونى. الناى عباره عن قصبه مجوفه على ضهرها ست خرام و بيستخرج منها النغم عن طريق تبديل صوابع الإيدين على الخرام و تغيير العمود الهوائى النازل على حيط القصبه من بؤ العازف. النايات بتختلف فى الطول و السمك حسب اختلافات المقامات المستعمله فى الالحان و عشان كده فيه اصناف بتختلف فيها طبقات النغم و تمديداتها.

الات مزيكا
مزيكا
الات مزيكا من اصل مصرى
تشيللو

الڤيولنتشيللو الة مزيكا بيختصر اسمها ساعات لـ " تشيللو " ، الة مزيكا من نوع الكمنجه حجمها اكبر من الفيولا و بترتكز ع الارض بين الرجلين عند العزف. بيطلع منها النغم عن طريق شد اوتارها بالصوابع او بتعدية قوس قصير غليظ عليها. طبقتها الصوتيه اوطا بمقدار اوكتاف واحد عن الفيولا.

لينكات برانيه 
 

 == مصادر ==   

الات مزيكا
مزيكا
ڤيولا

الڤيولا ، الة مزيكا من نوع الكمنجه و اكبر من الكمنجه شويه و قوسها اقصر من قوس الكمنجه. ليها اربع اوتار هى " دو صول رى لا ". بيجرى عليها قوس مشدود عليه خصلة من شعر الحصان. عند العزف بيحط العازف طرفها تحت دقنه. درجات الفيولا اوطا من درجات الكمنجه بمقدار " الخامسه " ع النازل.

الات مزيكا
مزيكا
قسمه

القسمه هيا عملية من العمليات الاساسية الاربعه (الجمع - الطرح - الضرب - القسمه) وهيا عكس عملية الضرب.علامة القسمه (÷)

لوكان c مضروب فى b بيساوى a, فتكتب على الشكل:

وفي حالة كان b مش بيساوي الصفر, هنا a مقسومة على b بتساوى c, وبتتكتب على الشكل:

على سبيل المسال،

وده عشان
.
a اسمه المقسوم و b اسمه المقسوم عليه و c اسمه خارج القسمه. عملية القسمه مش زى باقى العمليات الحسابية ممكن فى بعض الحالات تكون غير منتهية. يعنى ناتج القسمه يكون فيه باقى وعشان كده دراسة القسمه لازم تكون معاها دراسة الكسور.

شوف 
لستة الرموز الرياضيه

رياضيات
جبر
المسيح

مسيح اسم لشخصيه محورية ورئيسيه فى كل الديانات الابراهيميه (الديانات السماويه) بيتسمى بالانجليزى (Christ) (باليونانى Χριστός, او Christos, بالعبرى  عبرى قياسى ||. والترجمه الحرفيه لكلمة ماشيح هى "الشخص الممسوح بالزيت".
 يسوع
 عيسى
كريت

كريت او كريتى ( Κρήτη  Kriti او Krētē) هى جزيره يونانيه فى بحر ايجه و بمساحتها اللى بتساوى 8,336 كم2 بتعتبر اكبر جزيره فى اليونان و خامس اكبر جزيره فى البحر المتوسط. جزيرة كريت من الناحيه الاداريه بتعتبر واحده من التلاتاشر اقليم اللى بتتكون منهم اليونان.
عاصمة الجزيره اسمها هيراكليون و عايش فيها 623,666 واحد و من المدن الكبيره التانيه اللى فى جزيرة كريت كانيا و ريثيمنون.
اقتصاد الجزيره بيعتمد على السياحه و على الزراعه و بتشتهر بزراعة العنب و الزتون و الفواكه.

كريت كانت مهد الحضاره المينونيه اقدم الحضارات اللى قامت على ارض اليونان (2600–1454 ق م).

اقاليم اليونان
جزر اوروبا
جزر اليونان
اقاليم اليونان

اقاليم اليونان (Περιφέρειες ، بيريفيرى) هى وحدات اداريه عددهم تلاتاشر اقليم بتتقسم ما بينهم اليونان.كل اقليم بيتقسم لوحدات اصغر اسمها نوموس و عددهم 54.
1326



مواليد 

 الملك لويس الاولانى المجرى

وفيات

اهم احداث السنه

مصادر
زكريا احمد

زكريا احمد (1896 الفيوم - 1961 القاهرة) موسيقار وملحن له أكتر من 1070 لحن منها 61 لحن لام كلثوم, وليه أغانى وطنيه مصريه كتير.

محطات فى حياته 

سنة 1914 زكريا أحمد منشدا

سنة 1919 زكربا أحمد ملحنا

سنة 1924 زكريا أحمد يبدأ التلحين للمسرح 65 أوبريت تضم 500 لحن

سنة 1924 أول أوبريت لزكريا أحمد لفرقة علي الكسار

سنة 1927 لفرقة زكي عكاشة

سنة 1928 لفرقة نجيب الريحانى

سنة 1930 لفرقة صالح عبد الحي

سنة 1931 زكريا احمد يلحن لأول مرة لأم كلثوم اللى حبك يا هناه من أشعار رامى

سنة 1931 زكريا ملحن الدور يبدأ تلحين 9 أدوار لأم كلثوم

سنة 1936 ألحان زكريا فى السينما بصوت أم كلثوم

سنة 1941 زكريا وبيرم ثنائى يتجه نحو القمة مع صوت أم كلثوم

سنة 1943 زكريا يبدع الأغنية الحديثة مع أنا فى انتظارك وحبيبى يسعد أوقاته لأم كلثوم

سنة 1945 زكريا يتفرد بالألحان البدوية وشهرته تصل للعالم العربى مع السينما

سنة 1947 زكريا أحمد وأم كلثوم فى خلاف بستمر 13 سنة

سنة 1960 رجوع زكريا للتلحين لأم كلثوم فى هو صحيح

سنة 1960 الشيخ زكريا يسجل بصوته للتليفزبون ويستحدث مفهوم الأداء الجيد

سنة 1961 وفاة زكريا أحمد 15 فبرابر 1961 بالقاهرة

سنة 1970 رجوع مسرح زكريا أحمد للحياة فى سيدى منجد وعزيزة ويونس

سنة 1980 بداية احياء ذكرى الشيخ زكريا بتقديم أعماله كل عام

ألحانه لأم كلثوم 

 الاهات
 انا فى انتظارك
 الاوله فى الغرام
 الامل
 الورد جميل
 غنيلى شوى شوى
 حبيبى يسعد اوقاته
 اهل الهوى
 هو صحيح الهوى غلاب
 نصره قويه وفرحه هنيه
 حلم

من اغانيه المشهورة 
 الورد جميل
 ياحلاوة الدنيا ياحلاوه
 ياصلاه الزين
 حاتجن ياريت يا اخوانا مارحتش لندن ولا باريس
غنى بنفسه للتليفزيون المصرى 
 زكريا احمد - يا صلاة الزين 1960
 زكريا احمد - الورد جميل 1960

أغانى وطنية 
 يا ارض زلزلى عرش الطغاة الظالمين
 خلى السيف
 ياويل عدو الدار

اشهر مونولوجاته 
 يأهل المغنى دماغنا وجعنا
 ياحلاوة الدنيا ياحلاوه
 ياللى تحب الفن وغاوى
 شبيكى لبيكى
 انت فاهم
 ادى وقت البرنيطه

مسرح غنا 
 
 لحن مسرحيات غنائية لفرق, بلغ عدد أوبريتاته 65 أوبريت
ومنها:
 لفرقة علي الكسار
 لفرقة نجيب الريحانى
 لفرقة صالح عبد الحى
 لفرقة منيرة المهدية
 للفرقة القومية للتمثيل و الموسيقى

فيلموجرافيا 
  
تمثيل (1 عمل)

1. "انشوده الفؤاد"
فيلم 1932

موسيقى (15 عمل)

1. "قيس وليلى"
فيلم 1960 الموسيقى التصويرية

2. "حبيبتى سوسو"
فيلم 1951 ملحن الاغاني

3. "نرجس"
فيلم 1948 الموسيقى التصويرية

4. "أنا ستوتة"
فيلم 1947 تلحين اغنية سيبني اغني

5. "الآنسة بوسة"
فيلم 1945 تلحين اغنية

6. "القلب له واحد"
فيلم 1945 الموسيقى التصويرية

7. "كازينو اللطافة"
فيلم 1945 تلحين اغنية

8. "ليلى بنت الفقرا"
فيلم 1945 تلحين اغنية

9. "نداء القلب"
فيلم 1943 الموسيقى التصويرية

10. "الشريد"
فيلم 1942 تلحين اغنية

11. "المتهمة"
فيلم 1942 تلحين اغنية

12. "عاصفة على الريف"
فيلم 1941 الموسيقى التصويرية

13. "ليلى بنت مدارس"
فيلم 1941 تلحين اغنية

14. "مصنع الزوجات"
فيلم 1941 ملحن الاغاني

15. "مبروك"
فيلم 1937

مصادر 

مواليد 1896
وفيات 1961
ملحنين مصريين
موسيقيين مصريين
مغنيين مصريين
فيوميه
التاريخ التوراتى

التاريخ التوراتى هو تاريخ قايم على قصص و حكايات اتكتبت فى التوراه و الكتاب المقدس مش على الاكتشافات الاثريه و التاريخيه المؤكده علمياً. فيه متخصصين فى التاريخ التوراتى عادة فى الاصل لاهوتيين و رجال دين بيعتقدو ان التاريخ التوراتى حصل بجد و بيحاولو يلاقو حاجه تقدر تثبت افكارهم. بيعتبر ”وليم ف. البرايت“ (William F. Albright) مؤسس حركة علم الاثار الانجيلى (انجليزى: the Biblical archaeology movement) من اشهر الباحثين فى المجال ده.

للتاريخ العلمى شوف :
 تاريخ
 تأريخ

تاريخ
قرطاجه

قرطاجه ، مدينه قديمه كانت على الشط الشمالى بتاع افريقيا فى الحته اللى فيها البلد اللى اسمها تونس دلوقتى.

تاريخ 
قرطاجه اسسها الفنيقيين فى القرن التاسع قبل الميلاد و سموها بورصه يعنى القلعه. حكومتها كانت اوليجاركيه ( يعنى حكم الاقليه ) بيحكمها اتنين حكام كان بيتم اختيارهم مدى الحياه ، و كان فيها سناتو ( يعنى مجلس شيوخ ). اهلها كانو بيشتغلو فى الزراعه و التجاره و كانو ند جامد و اشتبكو فى حرب معاهم اتعرفت بـ الحروب البونيه و انتهت بهزيمة قرطاجه و تدميرها سنة 146 قبل الميلاد.

فى عهد الامبراطور الرومانى اغسطس اتبنت بدالها مدينه جديده و بقت من اهم مدن افريقيا و فضلت موجوده لغاية ما استولى عليها العرب سنة 698. اتوفى فيها لويس التاسع ملك فرنسا و ابنه جان تريستان ( جان الحزن ) بالوبا وقت الحمله الصليبيه التامنه سنة 1270.

مصادر 

للرومان
مدن قديمه
منحة قسطنطين

منحة قسطنطين وثيقه مشكوك فى صحتها اتنسبت للامبراطور قسطنطين الاول بإنه منح البابا الكاتوليكى سلطه دنيويه فى ايطاليا. البابا استخدم الوثيقه دى لتأييد مطالبه فى الاراضى اللى بقت فى فتره لاحقه ولايات بابويه. ما كانش للوثيقه اثر عملى و اثبت لورنتسو فالا انها مزيفه بعد بدايه علميه للنقد التاريخى.

مسيحيه
الامبراطوريه اللاتينيه فى قسطنطينيه

الامبراطوريه اللاتينيه فى قسطنطينيه او الامبراطوريه اللاتينيه قسطنطينيه ( Latin Empire of Constantinople )، امبراطوريه اقطاعيه عاشت من 1204 ل1261. اسسها قواد الحمله الصليبيه الرابعه على نموذج مملكة بيت المقدس اللاتينيه بعد ما استولو على قسطنطينيه. هدف الحمله الصليبيه الرابعه اللى قادها انريكو داندولو كان مهاجمة مصر و القضاء على قوتها و بعد كده التوجه لبيت المقدس لتحريره من المسلمين. لكن الحمله دى عمرها ما وصلت مصر و لا بيت المقدس لان دونادولو راح بيها على القسطنطينيه عاصمة البيزنطيين المسيحيين ، و عملت فيها فظايع و قتلت اعداد كبيره من سكانها المسيحيين و مانجاش منهم غير اللى قدرو يهربو و نهبتها هى و كنايسها و استولت عليها فى 16 مايو 1204 و نصبت عليها امبراطور كاتوليكى من نبلا اوروبا هو الكونت بالدوين دى فلاندر Baudouin de Flandre و اسست الامبراطوريه اللاتينيه قسطنطينيه على انقاضها.

شملت المملكه اللاتينيه شبه جزيرة البلقان و جزر الارخبيل اليونانى و كانت تابعه ليها مملكة سالونيك و امارة اخايا و اقطاعيات تانيه. هاجمها ملوك امبراطورية نيقيا البيزنطيين ، اللى اتحالفو مع مصر ، و حكام ابيروس و البلغار و الترك و استردها ميخائيل التامن بالايولوجوس سنة 1261 و رجعها للامبراطوريه البيزنطيه لكن ڤينيسيا فضلت مسيطره على اكتر الجزر اليونانيه و خضعت اتينا لكتالونيا و فضلت اخايا تحت سيطرة عيلة فيلاردوان.

امبراطوريات
حروب صليبيه
احداث 1204
1293



احداث 
 تأسيس جامعة يونيڨيرسيداذ كومبلوتنسا دى مدريد فى اسبانيا.

وفيات 
 31 ديسمبر - الأشرف خليل ، سلطان مصر.

اهم احداث السنه

مصادر
26



وفيات 
 ماركوس اسينوس اجريبا سيناتور رومانى

اهم احداث السنه

مصادر
تورستين امفت

تورستين امفت (بالالمانى:Torsten Amft) (مواليد: 14 يناير 1971 ، لايبتسيج ، المانيا) هو مصصم ازياء المانى عايش و شغال فى مدينة بيرلين. عرض ازياء من تصميمه كمان فى نيو يورك و طوكيو. اشتغل فى فترات من حياته مع جيانى فيرساتشى و هيلموت نيوتون.

لينكات خارجيه 
 الموقع الرسمى

مواليد 1971
مصممين ازياء المان
احمد فؤاد التانى

الملك احمد فؤاد, او فؤاد التانى (اتولد سنة 1952), اخر ملوك مصر من اسرة محمد على باشا.

حياته 
احمد فؤاد هو ابن الملك فاروق الاول اللى اتخلع سنة 1952 بعد ثورة 23 يوليه. اتعين على عرش مصر فى 26 يوليه 1952, و اكمنه كان طفل صغير وقتها اتشكل مجلس وصايه عليه كان بيضم الامير محمد عبد المنعم و بهى الدين بركات باشا و القائم مقام رشاد مهنا, لغاية اعلان الجمهوريه المصريه فى 18 يونيه 1953, و بيه انتهى حكم اسرة محمد على باشا.

الملك احمد فؤاد عايش بره مصر و بيزور مصر من وقت للتانى و قال مقابله صحفيه عن المصريين : " الناس فى مصر رائعون وأعتقد أن اهل مصر هم سر قوتها الحقيقية وهم شعب رائع ومضياف وكريم, فأنا دائما فخور وسعيد بمصر واكتر ما أعجبنى أن مصر بقت دولة حديثة ومتقدمة وأنا عاشق للشعب المصرى الذى أتواصل معه دائما "

الاسره 
احمد فؤاد التانى عنده ولدين و بنت من مطلقته فضيله (اسمها الاصلى فرانس بيكار):
 محمد على (1979 -) اتولد فى القاهره بعد ما وافق الرئيس انور السادات ان مرات الملك احمد فؤاد تولد فى مصر.
 فوزيه لطيفه (1982 -) شاركت سنة 2001 فى عرض ازياء خيرى فى باريس ضمن مجموعة من بنات الاسر الملكية فى العالم.
 فخر الدين (1987 -), اتولد فى كازبلانكا فى المغرب بدعوه من الملك الحسن التانى ملك المغرب وقتها.

اوسمه 
  نيشان محمد على
  قلادة النيل العظمى

شوف كمان 
 اسرة محمد على
 حكام عيلة محمد على باشا

لينكات خارجيه ليها علاقه بالموضوع 
 اخر ملوك مصر فى اول زيارة بلا أحزان: احمد فؤاد  
 اخر ملوك مصر فى حوار الذكريات والأوجاع

مصادر 

مواليد 1952
فاروق الاول
حكام مصر
مصريين البانيين
مصريين اتراك
مصريين فرنساويين
مصريين عاشو فى سويسرا
مصريين عاشو فى فرنسا
جيفهورن

جيفهورن (بالالمانى:Gifhorn) هى مدينه المانيه فى ولاية ساكسونيا السفلى.مساحة جيفهورن 104,86 كم مربع و عدد سكانها 42.945 (سنة 2005).

مدن المانيا
نيديرزاكسين
ذى ياردبيردز

ذى ياردبيردز هيا فرقه روك انجليزيه اتشكلت فى لندن سنه 1963 و اتضمنت التشكيله الاساسيه للفرقه المطرب و عازف الهارمونيكا كيث ريلف و عازف الطبول جيم مكارتى و عازف الجيتار كريس دريجا و عازف الجيتار و المنتج بول سامويل سميث. اشتهرت الفرقه بانها المكان اللى طلع منه تلاته من اعظم عازفين الجيتار فى عالم موسيقا الروك و هما اريك كلابتون و جيف بيك و جيمى بيج.
حققت الفرقه سلسله من الأغانى فى نص الستينيات زى "For Your Love" و "Heart Full of Soul" و "Shapes of Things" و "Over Under Sideways Down".

لينكات برانيه

مصادر 

مغنيين
مغنيين من انجلترا
فرق مزيكا غربيه
مغنيين بريطانيين
موسيقيين بريطانيين
فرق مزيكا
مزيكا
فيبى

فيبى او فويبى (باليونانى : Φοίβη) ، هى شخصيه اسطوريه يونانيه قديمه ، كانت بنت اورانوس و جايا و كانت واحده من الالهه العمالقه (تايتان) اللى حكمو زمان قوى قبل ما تحكم الالهه الاوليمبيه. ارتبطت اساطيرها بالقمر و اتجوزت اخوها الاله كويوس و خلفت منه بنتين : استيريا و ليتو اللى خلفت ابولو و ارتيميس اللى بيعتبرو احفاد فيبى.

الهه التايتن
ميثولوجيا يونانيه
احمد امين

أحمد امين ( القاهره1878 - القاهره، 1954 ) باحث و مفكر مصري ولد فى القاهره و درس فى الازهر و مدرسة القضاء الشرعى. اشتغل فى القضاء و التدريس فى الجامعه المصريه و انتخب عميد لكلية الاداب فى جامعة القاهره و اتعين عضو فى المجمع اللغوى. له مؤلفات و مقالات كتيره نشرها فى مجلات " الرساله " و " الثقافه "

مصادر 
 مرسى سعد الدين ، مصر اول (2)، الاهرام ، عدد 44934 ، 15 ديسمبر 2009
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

مواليد 1886
وفيات 1954
ازهريين
كتاب مصريين
اكاديميين مصريين
تعليم
رؤسا جامعة القاهرة
متعلمين فى جامعة القاهره
الساحل الشمالى (مصر)

ساحل البحر المتوسط المصرى او زى ما هو مشهور بـالساحل الشمالى هى منطقه فى شمال مصر بتمتد على 500 كم من اول الاسكندريةفى شرق مصر لحد السلوم فى اقصى غرب مصر على الحدود الليبيه.الساحل الشمالى بيعتبر واحد من اطول السواحل اللى بتطل على البحر المتوسط فى منطقة شمال افريقيا. اسكندريه بتعتبر اهم مدن الساحل الشمالى و كانت مركز للتبادل التجارى و للنقل البحرى ما بين مصر و جيرانها من دول البحر المتوسط و جوه مصر نفسها ما بين مدينة اسكندريه و بقية المدن المصريه.

الجغرافيا 
على عكس ساحل البحر الاحمر و بقية ساحل البحر المتوسط فى بلاد شمال افريقيا التانيه، الساحل الشمالى فى مصر ما فيهوش جبال و ارضه عباره عن منطقة سهول فيها شجيرات و حشايش قصيره.فى هضبه فى اقصى غرب الساحل الشمالى اسمها هضبة ماماريكا ارتفاعها حوالى 400 متر و دى هى حتة الارض المرتفعه الوحيده فى الساحل المنبسط كله.بيتميز الساحل الشمالى كمان بوجوده خمسه من اصل احدى عشر بحيره موجودين فى مصر و هما: البرلس، ادكو، المنزله، مريوط و البردويل.
منطقة الساحل الشمالى بتكون برد فى الشتا و معتدل فى الصيف، ببتنزل عليها المطره و ساعات كور تلج صغيره على بعض المدن.
وتتميز بتعدد القرى السياحيةفى هذة المسافةو هى تعتبر من اهم المناطق السياحية فى الشرق الاوسط

اهم المدن و القرى 
 اسكندريه
 مرسى مطروح: مينا مصرى مهم
 السلوم: مدينه حدوديه بين مصر و ليبيا
 سيدى برانى
 شماس: قريه صغيره مشهوره بصيد السمك
 ام الرخم: ه فيها مناطق اثريه و اركيولوجيه
 سيدى عبد الرحمن: مدينه سياحيه جديده
 العلمين
 مارينا: منتجع سياحى مصرى و فيها كمان اثار مصريه و رومانيه قديمه
 سيدى كرير
 برج العرب: مدينه كبيره فيها مطار برج العرب

 مدينة الحمام

جغرافية مصر
ميرفت امين

ميرفت امين (1948 ، المنيا) هيه ممثله مصريه، قدمها عبد الحليم حافظ للجمهور لما وقفت قدامه فى اخر افلامه (ابى فوق الشجره) و شويه شويه اثبتت كفاءتها و نجحت فى بطولة افلام كتيره فى فترة السبعينات و التمانينات.

حياتها 
ميرفت امين اتولدت ف المنيا من اب مصرى و ام أسكوتلانديه،
وهى ممثلة مصرية اخدت ليسانس آداب من جامعة عين شمس قسم لغة انجليزية. وابتدت حياتها الفنية في فترة الجامعة لما اشتركت في فريق الجامعة وقدمت مسرحية (يا طالع الشجرة) لماتق الحكيم، وبعد التخرج احترفت التمثيل و قدمت مسرحية (مطار الحب) مع الفنان عبدالمنعم مدبولى. اكتشفها وقدمها للسينما الفنان احمد مظهر سنة 1968, اللى اشتركت معاه بفيلم (نفوس حائرة), ومن هنا انطلقت الى عالم النجومية.

اتجوزت اكتر من مرة، أول أزواجها كان المغنى السورى موفق بهجت و اتطلقت منه, وكان جوازها الثانى من الموسيقى عمر خورشيد, واتجوزت بعده من رجل الأعمال مصطفى السيد صاوى, وبعده من الفنان حسين فهمى وانجبت منه ابنتها الوحيدة (منة الله) واستمر الجواز فترة طويلة نسبى مقارنة بأزواجها التانيين، وبعد انفصالهما ااتجوزت من المنتج الفلسطيني حسين القلا، وأخيراً اتجوزت من رجل الأعمال مصطفى البليدى.
اشتركت الفنانة ميرفت امين فى 5 أفلام تم اختيارهم ضمن قائمة احسن 100 فيلم بذاكرة السينما المصرية حسب استفتاء النقاد سنة 1996 وهى : ابى فوق الشجرة 1969, ثرثرة فوق النيل 1971, ابناء الصمت 1974, سواق الاوتوبيس 1983, مرات رجل مهم 1988.

أهم أعمالها

أفلام

مسلسلات

تانيه 
 مسلسل اذاعي:بابا زعيم عصابة:2010
 مسلسل اذاعي: سيرة ومسيرة:2001-سوزان مبارك
 مسرحية: مطار الحب:1970-منى
 سهرة تليفزيونية: صورة عائلية

برامج

تليڤيزيون 
اول مسلسلات ميرفت امين كان دعوة للحب

مصادر 

مواليد 1946
ممثلات مصريات
ممثلات اغراء
منياويه
ناس من مدينة المنيا
مصريين بريطانيين